
ROMÂNIA
JUDEŢUL HARGHITA
COMUNA SĂRMAȘ
Comuna Sărmaş, sat Fundoaia, str Mihai Eminescu, nr. 2 Judeţul Harghita, CP 537260
	CF 4367868 , Tel: 0266-350603, fax 0266350889  E-Mail : primariasarmas@gmail.com

Nr. 7595/2026
ANUNȚ

	În conformitate cu prevederile art. 30 alin.(1) și (2) din Legea nr. 53/2003 privind Codul Muncii, Republicat cu modificările şi completările ulterioare și ale art.18  din Hotărârea nr. 1336/2022 pentru aprobarea Regulamentului – cadru privind organizarea și dezvoltarea carierei personalului contractual din sectorul bugetar plătit din fonduri publice.
     Unitatea Administrativ Teritorială Comuna Sărmaș cu sediul în Comuna Sărmaş, sat Fundoaia, str Mihai Eminescu, nr. 2 Judeţul Harghita organizează concurs pentru ocuparea pe perioadă nedeterminată a unui post de execuție vacant de natură contractuală, după cum urmează:
· Șofer microbuz școlar –  în cadrul aparatului de specialitate al primarului comunei Sărmaș Compartiment Învățământ , cu durata timpului de lucru de 8 ore/zi, 40 ore/săptămână
	Pentru a putea participa la concurs, orice persoană interesată trebuie să îndeplinească următoarele condiţii:
I. Condițiile generale de ocupare a postului: 
Pentru a ocupa un post vacant sau temporar vacant persoana trebuie să îndeplinească condițiile prevăzute de art 15 din Hotărârea Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cele prevăzute în Legea nr. 53/2003 privind Codul muncii, republicată, cu modificările și completările ulterioare, precum și cele stipulate la art 542 alin (1) și (2) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare 
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
  b) cunoaşte limba română, scris şi vorbit;
  c) are capacitate de muncă în conformitate cu prevederile <LLNK 12003     0923 2]1   0 45>Legii nr. 53/2003 - Codul muncii, republicată, cu modificările şi completările ulterioare;
 d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
 e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
  f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
 g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
 h) nu a comis infracţiunile prevăzute la <LLNK 12019   118 12 202   1 39>art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea <LLNK 12008    76 12 221   0 17>Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

II. Condiții specifice pentru ocuparea postului  :
a)  Studii medii – nivel M, finalizate cu diplomă de bacalaureat.
b)  Permis de conducere valabil pentru categoriile B, C, D  și E.
c) Deținerea unui certificat/atestat profesional valabil, corespunzător activităților de transport rutier care intră în atribuțiile postului, eliberat de ARR
d)  Apt medical și psihologic pentru exercitarea activității de conducător auto, potrivit legislației aplicabile. Avizul psihologic este necesar a fi eliberat de către un cabinet autorizat de Ministerul Transporturilor. 
e) Să dețină dreptul legal de a conduce autovehiculele corespunzătoare categoriilor de permis solicitate și să nu aibă permisul suspendat, anulat sau retras.
f) Să îndeplinească, după caz, condițiile de calificare, instruire și/sau autorizare prevăzute de legislația în vigoare pentru utilizarea utilajelor din dotarea UAT pe care urmează să le exploateze.
g)  Constituie avantaj experiența profesională în activități de conducere a autovehiculelor/utilajelor și experiența în activități de transport de persoane.
h) Să manifeste disponibilitate pentru desfășurarea, în funcție de necesitățile serviciului, atât a activităților de transport școlar, cât și a celorlalte activități de transport și exploatare a mijloacelor auto/utilajelor din dotarea UAT, în limita competențelor profesionale și a autorizațiilor deținute.
III. Atribuțiile Postului
A. Conducerea autovehiculelor
1. Conduce microbuzul destinat transportului școlar, în condiții de siguranță și cu respectarea legislației privind circulația pe drumurile publice și transportul rutier.
2. Efectuează transportul elevilor și, după caz, al cadrelor didactice, pe traseele și în condițiile stabilite de autoritatea locală și/sau unitatea de învățământ.
3. Conduce, în funcție de necesitățile serviciului, autovehiculele aflate în dotarea UAT pentru care deține categoria corespunzătoare de permis de conducere.
4. Poate conduce autovehicule din categoriile pentru care este autorizat, inclusiv autovehicule pentru conducerea cărora sunt necesare categoriile B, C, D și E, cu respectarea condițiilor legale aplicabile fiecărei categorii de vehicul.
5. Efectuează, la solicitarea superiorului ierarhic, transporturi necesare activității curente a UAT, inclusiv transport de persoane, materiale, echipamente și alte bunuri necesare desfășurării activităților administrației publice locale.
6. Verifică înaintea efectuării curselor starea tehnică aparentă a autovehiculului, nivelurile lichidelor, funcționarea sistemelor de iluminare și semnalizare, starea pneurilor și existența documentelor obligatorii.
7. Informează de îndată superiorul ierarhic cu privire la orice defecțiune, incident, accident sau situație care poate afecta siguranța circulației ori desfășurarea activității.
8. Respectă traseele, programul și dispozițiile legale privind transportul persoanelor, în special în cazul transportului școlar.
9. Ține evidența curselor efectuate, a kilometrajului și a consumurilor, conform procedurilor interne ale UAT.
10. Răspunde de păstrarea și exploatarea corespunzătoare a autovehiculelor repartizate.
B. Exploatarea altor autovehicule și utilaje
11. În funcție de necesitățile UAT, poate fi repartizat pentru conducerea și exploatarea altor autovehicule și mijloace de transport din parcul auto al comunei, cu respectarea categoriei de permis, calificării și/sau autorizării prevăzute de legislația aplicabilă.
12. Poate utiliza utilaje și echipamente din dotarea UAT numai în măsura în care deține calificarea, instruirea, autorizarea sau atestarea necesară pentru tipul respectiv de utilaj.
13. În situația în care este calificat și autorizat corespunzător, poate executa lucrări cu utilaje pentru lucrări publice și gospodărești aflate în dotarea UAT, inclusiv utilaje de tip excavator/încărcător, buldoexcavator sau alte utilaje similare.
14. Efectuează verificările prevăzute de instrucțiunile producătorului și de normele de securitate și sănătate în muncă înainte de utilizarea utilajelor.
15. Nu utilizează utilaje pentru care nu deține calificarea sau autorizarea legală necesară.
C. Întreținerea și exploatarea mijloacelor din dotare
16. Menține autovehiculele și utilajele repartizate în stare corespunzătoare de curățenie și exploatare.
17. Efectuează operațiunile de întreținere curentă care intră în competența conducătorului/utilizatorului.
18. Semnalează necesitatea efectuării reviziilor tehnice, reparațiilor și verificărilor periodice.
19. Participă la pregătirea autovehiculelor pentru sezonul rece și sezonul cald.
20. Răspunde de utilizarea rațională a combustibilului, energiei electrice, lubrifianților și materialelor consumabile.
21. Respectă instrucțiunile privind încărcarea, transportul și manipularea bunurilor și materialelor.
D. Atribuții privind transportul școlar
22. Respectă programul de transport școlar stabilit de autoritatea competentă.
23. Verifică, înaintea plecării, condițiile de siguranță ale microbuzului.
24. Nu permite transportul unui număr de persoane mai mare decât capacitatea legală a vehiculului.
25. Manifestă o conduită corespunzătoare în relația cu elevii, cadrele didactice și părinții/reprezentanții legali.
26. Respectă cu strictețe normele privind siguranța elevilor pe durata transportului.
27. Informează imediat conducerea în cazul producerii unui incident în timpul transportului școlar.
E. Securitate și sănătate în muncă
28. Respectă normele de securitate și sănătate în muncă, prevenire și stingere a incendiilor și situații de urgență.
29. Utilizează echipamentele de muncă numai potrivit instrucțiunilor și instruirii efectuate.
30. Poartă echipamentul individual de protecție, atunci când acesta este stabilit pentru activitatea desfășurată.
31. Nu desfășoară activități pentru care nu este instruit sau autorizat.

F. Alte atribuții
32. Îndeplinește și alte atribuții dispuse de superiorul ierarhic, în legătură cu activitatea postului și cu respectarea competențelor profesionale.
33. Participă, în limita competențelor și calificărilor sale, la activități gospodărești, de întreținere a domeniului public și de intervenție necesare desfășurării activităților UAT.
34. În perioadele în care activitatea de transport școlar este redusă sau nu se desfășoară, execută celelalte atribuții prevăzute în prezenta fișă a postului, în funcție de necesitățile serviciului.


Bibliografie si tematica: 
      1)    OUG 195/2002 privind circulația pe drumurile publice, republicată, cu modificările și completările ulterioare ; 
cu tematică: Capitolul III Conducătorii de vehicule, Capitolul IV Semnalizarea rutieră și Capitolul V Reguli de circulație; 
2)  HG. 1391/2006 pentru aprobarea Regulamentului de aplicare a OUG nr. 195/2002 cu modificările și completările ulterioare; 
cu tematică: Capitolul II Vehiculele și Capitolul V Reguli de circulație 
3)  Legea 53/2003, Codul Muncii, republicată, cu modificările și completările ulterioare; 
cu tematică: Titlul II, Cap. II, III- Executarea contracului individual de muncă, modificarea contractului individual de muncă  și Titlul XI - Răspunderea juridică 
4) HG nr. 38/2008 privind organizarea timpului de lucru al persoanelor care efectuează activități mobile de transport, cu modificările și completările ulterioare ; 
cu tematică: integral
5) Legea nr.319/2006 privind securitatea și sănătatea în muncă cu modificările și completările ulterioare; ; 
cu tematică: Capitolul IV Obligațiile lucrătorilor, Capitolul VI Comunicarea, cercetarea, înregistrarea și raportarea evenimentelor.
6) Legea nr. 162/2024 pentru utilizarea autovehiculelor şcolare destinate transportului elevilor din învăţământul preuniversitar de stat
cu tematică: integral



	IV    În vederea participării la concurs, candidatul va depune următoarele documente necesare înscrierii conform art. 35 din H.G. 1336/2022:

a) formular de înscriere la concurs, conform modelului anexat la prezentul anunț; 
b) copia actului de identitate sau orice alt document care atestă identitatea, potrivit legii, aflate în termen de valabilitate; 
c) copia certificatului de căsătorie sau a altui document prin care s-a realizat schimbarea de nume, după caz; 
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de instituţia publică; 
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului; 
f) certificat de cazier judiciar sau, după caz, extrasul de pe cazierul judiciar; 
g) adeverinţă medicală care să ateste starea de sănătate corespunzătoare, eliberată de către medicul de familie al candidatului, sau de către unităţile sanitare abilitate, cu cel mult 6 luni anterior derulării concursului; 
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare; 
i) curriculum vitae, model comun European. 

        Modelul orientativ al adeverinţei menţionate la lit. “e” este prevăzut în anexa nr. 3 din H.G. nr. 1336/2022.
 
        Copiile de pe actele prevăzute la lit. b)-e), precum şi copia certificatului de încadrare într-un grad de handicap prevăzut la lit. g) se prezintă însoţite de documentele originale, care se certifică cu menţiunea „conform cu originalul“, de către secretarul comisiei de concurs.           

         Cazierul judiciar şi certificatul de integritate comportamentală pot fi înlocuite cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la instituţia publică competentă cu eliberarea certificatelor de cazier judiciar şi a certificatelor de integritate, are obligaţia de a completa dosarul de concurs cu originalele documentelor prevăzute la lit. f) şi lit .h), anterior datei de susţinere a probei scrise.
             
          Dosarele de candidatură se depun până cel târziu în data de 21.10.2026, ora 16.00 prin următoarele modalități:
· la sediul UAT Comuna Sărmaș, sat Fundoaia, str Mihai Eminescu, nr. 2, județul Harghita , Compartimentul pentru Registru Agricol, Carte Funciară și Administrarea Domeniului Public și Privat
· serviciul de curierat rapid, 
· poșta electronică a instituției publice:  primariasarmas@gmail.com 

          Transmiterea documentelor prin poşta electronică a instituţiei publice se realizează în format .pdf cu volum maxim de 1 MB, documentele fiind acceptate doar în formă lizibilă. În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică a instituţiei publice, candidaţii primesc codul unic de identificare la o adresă de email comunicată de către aceştia şi au obligaţia de a se prezenta la secretarul comisiei de concurs cu documentele prevăzute mai sus, la lit. b)-e), în original, pentru certificarea acestora, pe tot parcursul desfăşurării concursului, dar nu mai târziu de data și ora organizării probei scrise/practice, după caz, sub sancțiunea neemiterii actului administrativ de angajare.   

	V. Calendarul de desfășurare a concursului: 
	Nr. crt.
	ETAPA
	DATA

	1.
	Publicare anunț
	08.10.2026

	2.
	Data limită a depuneri dosarelor de concurs
	08.10.2026-21.10.2026, ora 1600 

	3.
	Rezultatul selecției dosarelor
	22.10.2026, ora 12:00

	4.
	Termen de depunere a contestației
	23.10.2026, ora 13:00

	5.
	Termen de afișare a rezultatului contestației
	26.10.2026, ora 15:30

	6.
	Data desfășurării probei scrise
	30.10.2026, ora 10:00

	7.
	Termen de afișare a rezultatului probei scrise
	02.11.2026, ora 14:00

	8.
	Termen de depunere a contestației la proba scrisă
	03.11.2026, ora 12:00

	9.
	Termen de afișare al  rezultatului contestației la proba scrisă
	04.11.2026, ora 15:00

	10.
	Data desfășurării probei - interviu
	05.11.2026, ora 10:00

	11.
	Termen de afișare a rezultatului probei interviu
	06.11.2026, ora 10:00

	12.
	Termen de depunere a contestației la proba interviu
	07.11.2026, ora 12:00

	13.
	Termen de afișare al  rezultatului contestației la proba interviu
	08.11.2026, ora 12:00

	14.
	Termen de afișare al rezultatului final  
	09.11.2026, ora 13:00



Sărmaş la 8 octombrie 2026

	                                                                                 Primar 
                                                                                        Valentin-Mihai MÎNDRU  			               

